b'\n_START_ARTICLE_\nGirl Friends\n_START_SECTION_\nPlot\n_START_PARAGRAPH_\nMariko Kumakura er en stille pige, hvis eneste bem\xc3\xa6rkelsesv\xc3\xa6rdige tr\xc3\xa6k er, at hendes karakterer er blandt klassens bedste. Men en dag tr\xc3\xa6der den flotte og venlige Akiko Oohashi ind i hendes liv med det form\xc3\xa5l at l\xc3\xa6re hende at kende og blive bedste veninder med hende. Med Akkos hj\xc3\xa6lp forvandler Mari sig hurtigt til en af skolens mere moderigtige piger og bliver gode venner med Akko, Sugi-san and Tamamin. Gruppen bliver involveret i alle mulige situationer, det v\xc3\xa6re sig drenge, slankekure, mode, venner og studier. Men som tiden g\xc3\xa5r, bliver det klart for f\xc3\xb8rst Mari og senere Akko, at de har dybere f\xc3\xb8lelser for hinanden, f\xc3\xb8lelser der d\xc3\xa6kker over mere end bare venskab.\n_START_SECTION_\nAnmeldelser\n_START_PARAGRAPH_\nI Anime News Networks rubrik Right Turn Only!! blev Girl Friends generelt givet en positiv anmeldelse, men de bem\xc3\xa6rkede dog, at "slutningen er noget brat og er den typiske "og de levede lykkeligt til deres dages ende"-slutning"'